অক্টোবর (২০১৮-এর চলচ্চিত্র)
অক্টোবর হল একটি হিন্দি ভাষার ড্রামা ফিল্ম যা সুজিত সরকার পরিচালিত, এবং রনি লাহিড়ী এবং শীল কুমার তাদের রাইজিং সান ফিল্মস এর ব্যানারে প্রযোজিত। ছবিটি মুক্তি পায় ২০১৮ সালে। ছবিতে অভিনয় করেছেন বনিতা সান্ধু, গীতাঞ্জলি রাও এবং বরুণ ধাওয়ান। সান্ধু এবং রাও দুজনেই এই ছবির মাধ্যমে অভিনেতা হিসেবে আত্মপ্রকাশ করেন। জুহি চতুর্বেদী রচিত এবং অভিক মুখোপাধ্যায় দ্বারা শ্যুট করা, ছবিটি একটি হোটেল-ম্যানেজমেন্ট ইন্টার্নের জীবনের প্রতিফলন। প্রাথমিকভাবে ১ জুন ২০১৮-এ মুক্তি পাওয়ার কথা থাকলেও ছবিটি ১৩ এপ্রিল ২০১৮-এ মুক্তি পায়, ₹ বিশ্বব্যাপী ৫৮৪.১ মিলিয়নের এর বেশি আয় করে। মুক্তির পর, চলচ্চিত্র নির্মাতাদের বিরুদ্ধে আরতি - দ্য আননোন লাভ স্টোরি, সারিকা মেনে পরিচালিত একটি মারাঠি ছবি চুরির অভিযোগ আনা হয়। চিত্রনাট্যকার সমিতি মামলাটি পর্যালোচনা করে এবং দুটি চলচ্চিত্রের মধ্যে কিছু মিল খুঁজে পায়। যাইহোক, তারা এটি চুরির অভিযোগ থেকে বাদ দিয়েছে, কারণ বাস্তব জীবনের ঘটনা যা সম্ভবত উভয় চলচ্চিত্রকে অনুপ্রাণিত করেছিল। অক্টোবর সমালোচকদের কাছ থেকে ইতিবাচক পর্যালোচনা পেয়েছে। বরুন ধাওয়ানের অভিনয়নকে সমালোচকরা 'আশ্চর্য' বলে অভিহিত করা করেছেন। রাও এবং সান্ধু তাদের অভিনয়ের জন্য প্রশংসাও পেয়েছেন। এই ধরনের প্রশংসা সত্ত্বেও, এটির বাণিজ্যিক সাফল্য ততো বেশি ছিল না। এই ছবির জন্য বরুন ধাওয়ান ৬৪তম ফিল্মফেয়ার পুরস্কারে সেরা অভিনেতা (সমালোচক), রাও সেরা পার্শ্ব অভিনেত্রী এবং সান্ধু সেরা মহিলা অভিষেক সহ সাতটি মনোনয়ন পেয়েছেন।